Všetko mi je horké
Dobrýdeň, už týždeň ležím skašľom,raz je suchý,ráno nie, kosti má bolia,strašné slabý, kvôli kašľu ani spať neviem... užívam také niečo ako teraflu...a odvtedy sa neviem najesť všetko je horké, ďakujem za odpoveď
Dobrý deň,
ďakujeme za prejavenú dôveru.
Medzi vedľajšími účinkami lieku Theraflu nebola pozorovaná zmena vnímania chuti. Keďže mi z Vašej otázky nie je jasné, aký konkrétny liek užívate, k prípadným vedľajším účinkom sa Vám neviem s určitosťou vyjadriť.
Horkosť v ústach môžu vyvolávať okrem prebiehajúceho vírusového alebo bakteriálneho ochorenia a užívaných liekov mnohé ochorenia tráviacej sústavy, predovšetkým žalúdka či pečene. Taktiež sa môže jednať o problémy priamo v ústnej dutine. Pre zistenie konkrétnej príčiny je potrebné podstúpiť lekárske vyšetrenie. Po zistení pôvodu problému, nastaví lekár adekvátnu liečbu.
Prajem skorú úľavu od ťažkostí.
S pozdravom
PharmDr. Veronika Kiabová